JY LEES NOU Nuwe liefde vir Dana
Sy's een van die gewildste sangers in ons land en sy maak Kerstyd vanjaar spesiaal met haar SA konserte. Boonop straal Dana Winner – danksy 'n man met 'n stoppelbaard ...
Weer daardie kyk na Mark, wat net stilweg glimlag. "Nou is ek gelukkig," sê sy weer.Sy en Mark, wat na die stil, sterk tipe lyk, het mekaar 'n jaar gelede ontmoet. "Dit was so bestem," sê hy. Dana vertel onnutsig: "Ek wou huis koop. Mark het my een gaan wys - en toe het ons in sy huis beland."
Die misdaad in SA pla haar nie juis nie. "Ek kan sien hier is nou meer hoë mure en veiligheidswagte as toe ek in 1997 die eerste keer hier was. Maar in België is daar ook plekke waar 'n mens nie in die aand moet rondloop nie. Ons het politieke probleme tussen Frans- en Vlaamssprekendes - ons moet ook probeer om in vrede saam te leef. Uiteindelik het ons almal maar ons goeie en slegte kante."